**În fiecare noapte**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În fiecare noapte

Adorm lângă tine

La marginea lumii-

Unde sufletele noastre

Se întrepătrund

Și umbrele ni se pierd

În alunecarea timpului...

În fiecare noapte

Adorm lângă respirația ta

Care-mi mângâie gândurile,

În veșnicia efemeră care

Ne înconjoară...

Îți privesc prin pleoape

Sufletul înțelept

Și viu, ca o atingere

Tandră.

Suntem copii, iubiți,

Sau vieți de altădată,

Împreunate în aceeași

Artă...

În fiecare noapte

Ajung să te iubesc mai mult

Decât aș face-o vreodată...

În fiecare noapte

Îmi ești mai aproape

Decât inima-mi toată...